Simonas Alperavičius

Simonas Alperavičius (Shimon Alperovich) (1928 m. spalio 11 d. Vilniuje – 2014 m. kovo 27 d.) – Lietuvos teisininkas, visuomenės veikėjas.

 Biografija 
1933 m. apsigyveno Kaune, baigė šešias Šolom Aleichemo žydų gimnazijos klases. 1941 m., Antrajam pasauliniam karui prasidėjus, pasitraukė į Rusiją. 1944 m. sugrįžo į Vilnių. 1947 m. baigė Vilniaus 4-ąją gimnaziją. 1952 m. baigė VU Teisės fakultetą.

1952–1953 m. dirbo LSSR teisingumo ministerijos sistemoje Klaipėdos apskrityje. 1955–1961 m. LSSR kultūros ministerijos reikalų valdytojo pavaduotojas-juriskonsultas. 1961–1988 m. dirbo LSSR vidaus reikalų ministerijos sistemoje pedagoginį darbą. 1989 m. tapo Lietuvos žydų bendruomenės vykdančiuoju direktoriumi.

1992 m. Lietuvos žydų bendruomenės pirmininkas, 2006 m. ir Vilniaus žydų bendruomenės pirmininkas, Vilniaus ir Lietuvos žydų religinių bendrijų vadovas. 1995 m. prezidento Algirdo Brazausko vadovaujamos Lietuvos Respublikos delegacijos vizito į Izraelį narys. 2000 m. premjero Andriaus Kubiliaus vadovaujamos delegacijos į tarptautinį forumą holokausto klausimais Stokholme narys. Dalyvavo žydų organizacijų suvažiavimuose užsienyje. 1997 m. aktyviai dalyvavo rengiant Elijo Ben Solomono Kremerio (Vilniaus Gaono) mirties 200 metų jubiliejinį minėjimą.http://www3.lrs.lt/pls/inter3/dokpaieska.showdoc_l?p_id=293645 Pirmojo ir Antrojo pasaulio litvakų kongresų organizacinių komitetų pirmininkas.

Palaidotas Vilniaus žydų kapinėse Sudervės gatvėje.Mirė ilgametis Lietuvos žydų bendruomenės pirmininkas Simonas Alperavičius, 2014-03-27

 Bibliografija 
 Antiliaudinis vietinių savivaldybių pobūdis buržuazinėje Lietuvoje. – Vilnius, 1957. – 64 p.
 Jewish Community of Lithuania: on the 10th anniversary of the revival / Simonas Alperavičius, Izraelis Lempertas. – Vilnius: Lietuvos žydų bendruomenė, 1999. – 25 p.: iliustr.
 Lietuvos žydų bendruomenė: 10-sioms atkūrimo metinėms / Simonas Alperavičius, Izraelis Lempertas. – Vilnius: Lietuvos žydų bendruomenė, 1999. – 26 p.: iliustr.

 Įvertinimas 
 2003 m. LDK Gedimino ordino Riterio kryžius http://www3.lrs.lt/pls/inter3/dokpaieska.showdoc_l?p_id=205777
 2003 m. atminimo ženklas LR pakvietimo į NATO proga http://www3.lrs.lt/pls/inter3/dokpaieska.showdoc_l?p_id=205598
 2006 m. Tautinių mažumų ir išeivijos departamento prie LRV Garbės aukso ženklas „Už nuopelnus“ http://www3.lrs.lt/pls/inter3/dokpaieska.showdoc_l?p_id=277349

 Šaltiniai 

 Nuorodos 
 Fotokronika 

Kategorija:Lietuvos TSR teisininkai
Kategorija:Lietuvos visuomenės veikėjai